লিটন বাশার ॥ গত শুক্রবার পুলিশ কমিশনারের উপস্থিতিতে বেসরকারী সংস্থার সাথে ভিকটিম সাপোর্ট নিয়ে একটি চুক্তির সচিত্র প্রতিবেদন স্থানীয় দৈনিক গুলোতে প্রকাশিত হয়েছে। একই দিনে কাউনিয়া থানার এসআই ওয়ারেছ এর নাবালিকা স্ত্রীর উপর নির্যাতন নিয়ে আরো একটি সচিত্র প্রতিবেদন প্রকাশিত হয়েছে। একই প্রতিবেদনে পুলিশ কমিশনারের ইতিবাচক পদক্ষেপ হিসাবে এসআই ওয়ারেস শাস্তি হিসাবে কে তাৎক্ষনিক পুলিশ লাইনে ক্লোজ করার কথাটি সংবাদে উল্লেখ রয়েছে। ভিকটিম সার্পোট বিষয়ক চুক্তির সময় সেখানে পুলিশের পক্ষে পুলিশ কমিশনারের সামনেই একজন নারী পুলিশ সদস্যের উপস্থিতি নিশ্চয়ই কারো দৃষ্টি এড়াইনি। কিন্ত যেই পোশাকধারী পুলিশ নিজেই নারী নির্যাতনের সাথে যুক্ত সেই থানার সম্পর্কে পুলিশ কমিশনারের আরো বেশী ভিতরের খোজ নেওয়া জরুরী বলে আমরা মনে করি। ঐ থানার ওয়ারেস দারোগার স্ত্রী নির্যাতনের আগেও এক কনস্টেবলের স্ত্রীর দায়েরকৃত মামলায় গ্রেফতারী পরোয়ানা জারি হয়েছিল। ছোট্ট একটি থানায় কর্মরত পুলিশ সদস্যদের বিরুদ্ধে কেন একের পর এক এ ধরনের অভিযোগ উন্থাপিত হচ্ছে? তার নেপথ্যে অনুসন্ধান করলেই বেরিয়ে আসবে থলের বিড়াল। ঐ থানার বড় বাবু হিসাবে পরিচিত দীর্ঘ দিন যাবৎ ওসি’র চেয়ারটি দখলে রাখা ব্যক্তিটি নিজেই নানান অপকর্মের হোতা। তার দূর্নীতি স্বেচ্ছাচারীতা ও ঘুষ বানিজ্য সহ নানান অনৈতিক কর্মকান্ডের কারনেই সহকর্মীরা জড়িয়ে পড়ছে নানান অপকর্মে। ওসি’র দূর্নিতীতে অধিনস্থরা শুধু ঘুষ বানিজ্যেই উৎসাহী হচ্ছে না তারা ব্যক্তিগত অপরাধের দিকেও ঝুকে পড়ছে।